สวัสดีค่ะ. อยากทราบว่าประจำเดือนไม่มา5วันแล้วจะมีโอกาสท้องมั้ยค่ะ. เพราะเดือนที่แล้วประจำเดือนมาวันที่ 6 แต่เดือนนี้ยังไม่มาเลยผ่านมา5วันแล้วก็มีอาการปวดท้องน้อยแบบหน่วงๆเป็นบางที มีตกขาวออกมานิดนึง แล้วก็ไม่มีออกมาอีกเลย กินยาสตรีเบนโลแล้วประจำเดือนก็ยังไม่มาค่ะ
สวัสดีค่ะ สาเหตุที่ทำให้ประจำเดือนไม่มาที่พบได้บ่อยได้แก่1.การตั้งครรภ์ หากมีเพศสัมพันธ์ แม้จะใช้วิธีคุมกำเนิดต่างๆ ก็มีโอกาสที่จะตั้งครรภ์ได้อยู่ค่ะ2.ความเครียดการออกกำลังกายหักโหม พักผ่อนน้อย อดนอน นอนดึก อดอาหาร3.อ้วนนอกจากนี้ยังพบในกรณีที่น้ำหนักตัวเพิ่มขึ้นเร็วเกินไปหากมีเพศสัมพันธ์ แนะนำควรตรวจหาการตั้งครรภ์เป็นอันดับแรกค่ะ หากตรวจไม่พบ ให้รอประจำเดือนไปอีกซักระยะค่ะสำหรับอาการปวดท้องน้อย และมีตกขาวนั้น ให้สังเกตดูลักษณะของตกขาวหากมีสีที่ผิดปกติ เช่น เหลือง เขียว ชมพู หรือมีกลิ่นเหม็นที่ผิดปกติ มีปริมาณมาก ลักษณะของตกขาวดังกล่าถือว่าผิดปกติ หากเกิดร่วมกับอาการปวดท้องน้อย อาจเป็นอาการของมดลูกอักเสบได้ ซึ่งเป็นอีกสาเหตุที่ทำให้ประจำเดือนไม่มาได้ ในกรณีนี้ควรไปพบแพทย์เพื่อรักษาค่ะ แต่หากตกขาวไม่ได้มีลักษณะดังกล่าว ถือว่าเป็นตกขาวที่ปกติหากรอประจำเดือนไป 2-3 เดือนแล้วประจำเดือนยังคงไม่มา หรืออาการปวดท้องน้อยเป็นรุถนแรงขึ้น ควรไปพบแพทย์เพื่อหาสาเหตุค่ะ